ddrg/super_eurlex huggingface dataset:
19G

Če je v poročevalskem obdobju naložbeno podjetje ali katero koli od njegovih odvisnih podjetij, brez da bi bilo k temu pogodbeno zavezano, zagotovilo finančno podporo ali drugo vrsto podpore nekonsolidiranemu, strukturiranemu podjetju, ki ga naložbeno podjetje ni obvladovalo, in če je taka podpora privedla do obvladovanja strukturiranega podjetja s strani naložbenega podjetja, naložbeno podjetje z razkritjem obrazloži zadevne dejavnike, ki so privedli do odločitve o zagotovitvi take podpore.
„(j)

z odstopanjem od točk (a) do (h) se v primeru uvoza in izvoza proizvodov in opreme, ki vsebujejo halone ali so od njih odvisni, za kritično uporabo v zrakoplovih iz točk 4.1 do 4.6 Priloge VI navedejo: (1) namen in vrsta proizvodov ter opreme, ki bodo uvoženi ali izvoženi, kot je opisano v točkah 4.1 do 4.6 Priloge VI; (2) vrste halonov, ki jih proizvodi in oprema, ki bodo uvoženi ali izvoženi, vsebujejo ali so od njih odvisni; (3) tarifna oznaka kombinirane nomenklature za proizvode in opremo, ki bodo uvoženi ali izvoženi.“
SL Uradni list Evropske unije L 285/2

IZVEDBENA UREDBA KOMISIJE (EU) št. 1048/2013

z dne 28. oktobra 2013

o spremembi Uredbe (ES) št. 828/2009 o podrobnih pravilih za izvajanje uvoza in prečiščevanja proizvodov iz tarifne številke 1701 v sektorju sladkorja v okviru preferencialnih sporazumov za tržna leta od 2009/2010 do 2014/2015

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 732/2008 z dne 22. julija 2008 o uporabi sheme splošnih tarifnih preferencialov od 1. januarja 2009 in spremembah uredb (ES) št. 552/97, (ES) št. 1933/2006 in uredb Komisije (ES) št. 1100/2006 in (ES) št. 964/2007 (1) ter zlasti člena 11(7) Uredbe,

ob upoštevanju naslednjega:

(1) V skladu s členom 1(4) Uredbe Komisije (ES) št. 828/2009 (2) je država, ki je uvrščena na seznam najmanj razvitih držav v Prilogi I k Uredbi (ES) št. 732/2008, upravičena do uvrstitve v Prilogo I k Uredbi (ES) št. 828/2009.

(2) Mjanmar/Burma je bila dne 19. julija 2013 ponovno uvrščena v shemo splošnih tarifnih preferencialov, z retroaktivnim učinkom od 13. junija 2012, v skladu z Uredbo (EU) št. 607/2013 Evropskega parlamenta in Sveta z dne 12. junija 2013 o razveljavitvi Uredbe Sveta (ES) št. 552/97 o začasnem umiku dostopa Mjanmara/Burme do splošnih tarifnih preferencialov (3).

(3) Mjanmar/Burma, ki je ena od najmanj razvitih držav s seznama najmanj razvitih držav v Prilogi I k Uredbi (ES) št. 732/2008, je zaprosila Komisijo za uvrstitev na seznam v Prilogi I k Uredbi (ES) št. 828/2009. Mjanmar/Burma proizvaja sladkor in je zato potencialna izvoznica v Evropsko unijo.

(4) Uredbo (ES) št. 828/2009 bi bilo zato treba ustrezno spremeniti.

(5) Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov –

SPREJELA NASLEDNJO UREDBO:

Člen 1

Del I Priloge I k Uredbi (ES) št. 828/2009 se nadomesti z besedilom iz Priloge k tej uredbi.

Člen 2

Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 28. oktobra 2013 Za Komisijo Predsednik José Manuel BARROSO

(1) UL L 211, 6.8.2008, str. 1.

(2) Uredba Komisije (ES) št. 828/2009 z dne 10. septembra 2009 o podrobnih pravilih za izvajanje uvoza in prečiščevanja proizvodov iz tarifne številke 1701 v sektorju sladkorja v okviru preferencialnih sporazumov za tržna leta od 2009/2010 do 2014/2015 (UL L 240, 11.9.2009, str. 14).

(3) UL L 181, 29.6.2013, str. 13.
(2)

Količine v zahtevkih za uvozna dovoljenja, ki so bili v prvih sedmih dneh meseca oktobra 2013 v zvezi s skupinami št. 1, 2, 4A, 6A, 7 in 8 vloženi za podobdobje od 1. januarja do 31. marca 2014, so za nekatere kvote višje od razpoložljivih količin. Zato je treba z določitvijo koeficienta dodelitve, ki se bo uporabil za zahtevane količine, določiti, v kakšnem obsegu se lahko izdajo uvozna dovoljenja.
(2)

Odbor za sankcije Varnostnega sveta Združenih narodov je 1. oktobra 2013 sklenil črtati eno osebo s seznama oseb, skupin in subjektov, za katere velja zamrznitev sredstev in gospodarskih virov, potem ko je proučil zahtevo za umik s seznama, ki jo je predložila ta oseba, in celovito poročilo varuha človekovih pravic, pripravljeno na podlagi Resolucije Varnostnega sveta Združenih narodov 1904(2009).
(11)

Nekateri uporabniki so izrazili pomisleke glede navideznega nerazlikovanja med različnimi vrstami zadevnega izdelka in podobnega izdelka, saj pri vseh vrstah izdelka obstaja obsežen nabor izdelkov. Zlasti so bili pomisleki v zvezi z vprašanjem, kako bi se lahko v preiskavi zagotovila poštena primerjava med vsemi vrstami. Kot v večini preiskav, opredelitev zadevnega izdelka zajema veliko različnih vrst izdelka, ki imajo enake ali podobne osnovne fizikalne, tehnične in kemične lastnosti. Dejstvo, da so te lastnosti lahko pri vsaki posamezni vrsti izdelka različne, lahko dejansko privede do tega, da se v preiskavi zajame širok nabor vrst. Tako je tudi v sedanji preiskavi. Komisija je upoštevala razlike med vrstami izdelkov in zagotovila pošteno primerjavo. Vsaki vrsti izdelka, ki jo proizvajajo in prodajajo indijski proizvajalci izvozniki, in vsaki vrsti izdelka, ki jo proizvaja in prodaja industrija Unije, je bila dodeljena enotna kontrolna številka izdelka. Temeljila je na glavnih lastnostih izdelka, ki so v tem primeru vrsta jekla, natezna trdnost, premaz, površina, premer in oblika. Zato so se vrste žic, izvožene v Unijo, na podlagi kontrolne številke izdelka primerjale z izdelki, ki jih proizvaja in prodaja industrija Unije ter imajo enake ali podobne lastnosti. Vse te vrste so bile zajete v opredelitvi zadevnega izdelka in podobnega izdelka v obvestilu o začetku (4) ter v začasni uredbi.
(1)

Uredba Komisije (EU) št. 142/2011 z dne 25. februarja 2011 o izvajanju Uredbe (ES) št. 1069/2009 Evropskega parlamenta in Sveta o določitvi zdravstvenih pravil za živalske stranske proizvode in pridobljene proizvode, ki niso namenjeni prehrani ljudi, ter o izvajanju Direktive Sveta 97/78/ES glede nekaterih vzorcev in predmetov, ki so izvzeti iz veterinarskih pregledov na meji v skladu z navedeno direktivo (2) določa, da morajo biti živalskim stranskim proizvodom in pridobljenim proizvodom za uvoz v Unijo ali tranzit skozi njo priložena veterinarska spričevala v skladu z vzorci iz Priloge XV k Uredbi.
(10)

Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali, Evropski parlament in Svet pa jim nista nasprotovala –
(3)

V skladu s členom 10(2) Uredbe (ES) št. 1831/2003 in v povezavi s členom 7 navedene uredbe je bil predložen zahtevek za ponovno oceno klinoptilolita sedimentarnega izvora kot krmnega dodatka za prašiče za pitanje, piščance za pitanje, purane za pitanje, govedo in losose ter v skladu s členom 7 navedene uredbe za novo uporabo za vse druge živalske vrste ter za uvrstitev navedenega dodatka v kategorijo dodatkov „tehnološki dodatki“. V skladu s členom 7(3) Uredbe (ES) št. 1831/2003 so bili navedenemu zahtevku priloženi zahtevani podatki in dokumenti.
(2)

v členu 2a se odstavka 1 in 2 nadomestita z naslednjim: „1. Člen 2 se ne uporablja za sredstva ali gospodarske vire, kadar: (a) je kateri koli od pristojnih organov iz držav članic, ki so našteti v Prilogi II, na zahtevo zainteresirane fizične ali pravne osebe odločil, da so ta sredstva ali gospodarski viri: (i) potrebni za kritje osnovnih stroškov, vključno s plačilom hrane, najemnine ali hipoteke, zdravil ali zdravljenja, davkov, zavarovalnih premij in komunalnih prispevkov; (ii) namenjeni izključno za plačilo zmernih honorarjev in povračilo nastalih stroškov, povezanih z zagotavljanjem pravnih storitev; (iii) namenjeni izključno za plačila stroškov ali storitev za rutinsko vodenje ali vzdrževanje zamrznjenih sredstev ali gospodarskih virov; (iv) potrebni za izjemne stroške ali (v) so bili zamrznjeni zaradi vključitve v Prilogo I fizične osebe s seznama v Prilogi Ia; in (b) ugotovitev iz točke (a) je bila sporočena Odboru za sankcije; ter (i) v primeru ugotovitve iz točke (a)(i), (ii) ali (iii) Odbor za sankcije ni nasprotoval ugotovitvi v treh delovnih dneh od obvestila; (ii) je v primeru ugotovitve iz točke (a)(iv) Odbor za sankcije odobril ugotovitev ali (iii) je v primeru ugotovitve iz točke (a)(v) pristojni organ zadevne države članice s seznama iz Priloge II Odboru za sankcije zagotovil, da zadevna sredstva ali gospodarski viri ne bodo neposredno ali posredno preneseni kateri koli fizični ali pravni osebi, subjektu, organu ali skupini s seznama iz Priloge I oziroma ne bodo drugače uporabljeni v teroristične namene v skladu z resolucijo VSZN 1373 (2001), in ni v tridesetih dneh od obvestila ugotovitvi nasprotoval noben član Odbora za sankcije.“
(1)

Svet je s Sklepom 2013/125/EU (2) odobril Sporazum v obliki izmenjave pisem med Evropsko unijo in Združenimi državami Amerike v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamih ugodnosti Republike Bolgarije in Romunije v okviru njunega pristopa k Evropski uniji.
SL Uradni list Evropske unije L 167/1

IZVEDBENA UREDBA SVETA (EU) št. 559/2013

z dne 18. junija 2013

o izvajanju člena 11(1) Uredbe (EU) št. 377/2012 o omejevalnih ukrepih proti nekaterim osebam, subjektom in organom, ki ogrožajo mir, varnost in stabilnost v Republiki Gvineji Bissau

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe Sveta (EU) št. 377/2012 z dne 3. maja 2012 o omejevalnih ukrepih proti nekaterim osebam, subjektom in organom, ki ogrožajo mir, varnost in stabilnost v Republiki Gvineji Bissau (1), in zlasti člena 11(1) in (4) Uredbe,

ob upoštevanju naslednjega:

(1) Svet je 3. maja 2012 sprejel Uredbo (EU) št. 377/2012.

(2) Svet je podrobno pregledal seznam oseb iz Priloge I k Uredbi (EU) št. 377/2012, za katere se uporablja člen 2(1) in (2) navedene uredbe. Sklenil je, da bi bilo treba za osebe iz Priloge I k Uredbi (EU) št. 377/2012 še naprej uporabljati posebne omejevalne ukrepe, določene v navedeni uredbi.

(3) Odbor Varnostnega sveta Združenih narodov, ustanovljen na podlagi Resolucije Varnostnega sveta Združenih narodov 2048 (2012), je 20. marca 2013 posodobil podatke v zvezi z eno osebo, uvrščeno na seznam. Za izvajanje odločitve odbora je Svet sprejel Izvedbeni sklep 2013/293/SZVP z dne 18. junija 2013 o izvajanju Sklepa 2012/285/SZVP o omejevalnih ukrepih proti nekaterim osebam, subjektom in organom, ki ogrožajo mir, varnost in stabilnost v Republiki Gvineji Bissau (2).

(4) Vnos za navedeno osebo iz Priloge I k Uredbi (EU) št. 377/2012 bi bilo zato treba ustrezno spremeniti –

SPREJEL NASLEDNJO UREDBO:

Člen 1

Priloga I k Uredbi (EU) št. 377/2012 se spremeni, kot je določeno v Prilogi k tej uredbi.

Člen 2

Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Luxembourgu, 18. junija 2013 Za Svet Predsednik P. HOGAN

(1) UL L 119, 4.5.2012, str. 1.

(2) Glej stran 39 tega Uradnega lista.
(1)

Znanstveni odbor za potrošniške izdelke (ZOPI), ki ga je pozneje s Sklepom Komisije 2008/721/ES z dne 5. septembra 2008 o vzpostavitvi svetovalne strukture znanstvenih odborov in strokovnjakov na področju varstva potrošnikov, javnega zdravja in okolja ter razveljavitvi Sklepa 2004/210/ES (2), nadomestil Znanstveni odbor za varstvo potrošnikov (ZOVP), je v svojem mnenju z dne 2. oktobra 2007 sklenil, da podatki iz dokumentacije dokazujejo, da ima polidokanol nizko toksičnost in ne pomeni tveganja za zdravje potrošnika, če se uporablja do koncentracije 3 % v kozmetičnih izdelkih, ki se ne odstranijo, in do koncentracije 4 % v kozmetičnih izdelkih, ki se izperejo. Poleg tega je ZOPI trdil, da nedavni znanstveni dokazi niso potrdili domnevnega lokalnega anestetičnega učinka polidokanola. Njegova prisotnost v kozmetičnih izdelkih in izdelkih za nego kože tako ne bo vplivala na zaznavanje kože. Zato bi ga bilo treba vključiti v Prilogo III k Uredbi (ES) št. 1223/2009.
(5)

Z Uredbo Komisije (EU) št. 380/2012 z dne 3. maja 2012 o spremembi Priloge II k Uredbi (ES) št. 1333/2008 Evropskega parlamenta in Sveta v zvezi s pogoji in ravnmi uporabe za aditive za živila, ki vsebujejo aluminij (4), bosta s 1. februarjem 2014 s seznama iz Priloge II k Uredbi (ES) št. 1333/2008 črtana aditiva za živila kalcijev aluminijev silikat (E 556) in aluminijev silikat (kaolin) (E 559). Zato bi bilo treba črtati tudi specifikacije za navedene aditive za živila.
(1)

Uredba Komisije (ES) št. 206/2009 (2) določa pravila glede vnosa nekomercialnih osebnih pošiljk proizvodov živalskega izvora v Unijo, ki so del osebne prtljage potnikov ali so dostavljene zasebnikom v majhnih količinah ali so bile naročene na daljavo (na primer po pošti, telefonu ali internetu).
(4)

Uporaba navedenega pripravka iz Pediococcus acidilactici CNCM MA 18/5M je bila brez časovne omejitve odobrena za piščance za pitanje z Uredbo Komisije (ES) št. 1200/2005 (2) in za prašiče za pitanje z Uredbo Komisije (ES) št. 2036/2005 (3), za deset let za salmonide in kozice z Uredbo Komisije (ES) št. 911/2009 (4), za odstavljene pujske z Uredbo Komisije (EU) št. 1120/2010 (5), za kokoši nesnice z Uredbo Komisije (EU) št. 212/2011 (6), za vse ostale ribe razen salmonidov pa z Izvedbeno uredbo Komisije (EU) št. 95/2013 (7).
(85)

Stopnje dokončnih protidampinških dajatev so naslednje: Ljudska republika Kitajska Družba Stopnja dampinga (%) Stopnja škode (%) Stopnja dajatve (%) Hebei Jianzhi Casting Group Ltd 57,8 96,1 57,8 Jinan Meide Casting Co., Ltd 40,8 84,4 40,8 Qingdao Madison Industrial Co., Ltd 24,6 89,4 24,6 Druge sodelujoče družbe 41,1 86,3 41,1 Vse druge družbe 57,8 Tajska Družba Stopnja dampinga (%) Stopnja škode (%) Stopnja dajatve (%) BIS Pipe Fitting Industry Co., Ltd 15,5 43,1 15,5 Siam Fittings Co., Ltd 50,7 14,9 14,9 Vse druge družbe 15,5
(2)

Aktivne snovi iz Priloge I k Direktivi 91/414/EGS se štejejo za registrirane v skladu z Uredbo (ES) št. 1107/2009 in so navedene v delu A Priloge k Izvedbeni uredbi Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (4).
(3)

V skladu s členom 55(1) Uredbe Komisije (EU) št. 1272/2009 z dne 11. decembra 2009 o določitvi skupnih podrobnih pravil za izvajanje Uredbe Sveta (ES) št. 1234/2007 glede odkupa in prodaje kmetijskih proizvodov z javno intervencijo (2) je Hrvaška Komisiji sporočila seznam svojih intervencijskih centrov za žita in njihovih skladišč (3), ki so bili odobreni, da izpolnjujejo minimalne pogoje iz predpisov Unije.
(29)

Zadevne strani so bile obveščene o bistvenih dejstvih in premislekih, na podlagi katerih je bila predvidena uvedba protidampinške dajatve v višini 0 EUR/tono na uvoz zadevnega izdelka vložnika in o ustrezni spremembi Uredbe (ES) št. 192/2007. Njihove pripombe so bile preučene in upoštevane, kjer je bilo to primerno.
„(1)

Za namene teh zahtev so telice in junci „govedo“, kot je določeno v točki 1 dela IV Priloge III k Uredbi (ES) št. 1234/2007, kar ustreza kategorijama E oziroma C, kot sta določeni v delu A Priloge V k navedeni uredbi.“
(4)

V Uredbi Komisije (EU) št. 720/2011 z dne 22. julija 2011 o spremembi Uredbe (ES) št. 272/2009 o dopolnitvi skupnih osnovnih standardov na področju varovanja v civilnem letalstvu v zvezi s postopnim uvajanjem varnostnega pregledovanja tekočin, aerosolov in gelov na letališčih EU (4) je bil črtan datum 29. april 2011, saj je bilo iz razvoja dogodkov na ravni EU in mednarodni ravni kmalu pred 29. aprilom 2011 razvidno, da bi lahko dejansko le nekaj letališč zagotovilo varnostno pregledovanje, potnikom pa ne bi bilo jasno, ali lahko tekočine, razpršila in gele, kupljene na letališču v tretji državi ali krovu zrakoplova letalskega prevoznika države zunaj Skupnosti, vnašajo na varnostna območja omejenega gibanja in krov zrakoplova.
(2)

Zaradi stalnega zviševanja cen krme, ki so mu botrovale neugodne podnebne razmere, ki so leta 2012 prizadele nekatere najpomembnejše dobavitelje žitaric v Uniji in po svetu, se države članice spopadajo s poslabšanjem ekonomskih razmer kmetijskih gospodarstev, zlasti v sektorjih mlečnih proizvodov ter govejega, telečjega, ovčjega in kozjega mesa. Ti sektorji so se na koncu navedenega leta srečevali s hudimi finančnimi težavami, ker ima cena krme pomemben delež v njihovih proizvodnih stroških. Kjer obstaja dejansko tveganje upočasnitve ali prekinitve dejavnosti, so nastale izredne razmere, ker bo to sčasoma privedlo do zmanjšanja ali opustitve proizvodnje v teh sektorjih. Trenutnega stanja ni bilo mogoče predvideti v času, ko bi države članice lahko pregledale odločitve za leto 2013 v skladu s členom 68(8) Uredbe (ES) št. 73/2009.
(1)

Količine, zajete v vlogah za dovoljenja za izvenkvotni sladkor, predloženih od 19. februarja 2013 do 26. februarja 2013 in sporočenih Komisiji od 26. februarja 2013 do 1. marca 2013 presegajo mejo, določeno v členu 1 Izvedbene uredbe (EU) št. 131/2013.
(120)

V zvezi s tem je treba opozoriti, da je treba kljub manjšemu izboljšanju, ki ga kažejo nekateri kazalci, položaj industrije Unije oceniti v celoti in ob upoštevanju dejstva, da so se zaščitni ukrepi uporabljali do konca obdobja preiskave. To vprašanje je bilo natančno proučeno v uvodnih izjavah 51 do 86 začasne uredbe. Zaradi temeljitega procesa prestrukturiranja, ki so ga omogočili ti ukrepi in zaradi katerega sta se bistveno zmanjšali proizvodnja in zmogljivost, bi se v običajnih okoliščinah znatno izboljšal splošni položaj proizvajalcev Unije, vključno s proizvodnjo, izkoriščenostjo zmogljivosti, prodajo in razliko med ceno in stroški. Vendar so kazalci v zvezi z obsegom ostali slabi, zaloge so se znatno povečale in finančni kazalci so bili še vedno negativni, pri čemer so se nekateri celo poslabšali.
(4)

V letu 2008 so države članice zagotovile široko podporo za projektno skupino, ki deluje v skladu z Odločbo št. 1482/2007/ES Evropskega parlamenta in Sveta z dne 11. decembra 2007 o vzpostavitvi programa Skupnosti za izboljšanje delovanja sistemov obdavčitve na notranjem trgu (Fiscalis 2013) in razveljavitvi Odločbe št. 2235/2002/ES (3), ki vključuje več carinskih kemijskih laboratorijev in Skupno raziskovalno središče. Cilj projekta je bil raziskati možnost uporabe skupnih denaturacijskih postopkov (euro-denaturanti) za popolno denaturacijo alkohola.
(2)

Za opredelitev oseb, ki so upravičene do sodelovanja v postopku dodeljevanja javnih naročil ali pogodb o donacijah, vsebuje Priloga II k Uredbi (ES) št. 1905/2006 seznam prejemnikov pomoči OECD/DAC, ki ga je treba objaviti in posodobiti v skladu z navedenimi pregledi.
SL Uradni list Evropske unije L 32/7

IZVEDBENA UREDBA KOMISIJE (EU) št. 87/2013

z dne 31. januarja 2013

o popravku poljske različice Izvedbene uredbe Komisije (EU) št. 29/2012 o tržnih standardih za oljčno olje

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 113(1)(a) in točke (a) prvega odstavka člena 121 v povezavi s členom 4 Uredbe,

ob upoštevanju naslednjega:

(1) Poljska različica Izvedbene uredbe Komisije (EU) št. 29/2012 z dne 13. januarja 2012 o tržnih standardih za oljčno olje (2) vsebuje napako. Besedilo prve od dveh oznak iz točke (d) drugega odstavka člena 3 navedene uredbe se nepravilno nanaša na „oljčne tropine, pridobljene po ekstrakciji oljčnega olja“ namesto na „proizvod, pridobljen po ekstrakciji oljčnega olja“. Zato se pomena obeh oznak v poljski različici Uredbe prekrivata.

(2) Izvedbeno uredbo (EU) št. 29/2012 bi bilo treba zato ustrezno popraviti.

(3) Za preprečitev kakršne koli škode interesom tistih gospodarskih subjektov, ki so izpolnjevali nepravilno obveznost iz poljske različice Izvedbene uredbe (EU) št. 29/2012, bi bilo treba tem gospodarskim subjektom dovoliti, da za določeno obdobje še naprej uporabljajo nepravilne oznake. Da bi bilo navedeno obdobje čim krajše, bi morala ta uredba začeti veljati dan po uradni objavi.

(4) Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov –

SPREJELA NASLEDNJO UREDBO:

Člen 1

Zadeva le poljsko različico.

Člen 2

Proizvodi, ki so bili proizvedeni in označeni v Uniji ali uvoženi v Unijo ter dani v prosti promet v skladu s poljsko različico Izvedbene uredbe (EU) št. 29/2012 pred začetkom veljavnosti te uredbe, se lahko dajejo na trg do 2. februarja 2014.

Člen 3

Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 31. januarja 2013 Za Komisijo Predsednik José Manuel BARROSO

(1) UL L 299, 16.11.2007, str. 1.

(2) UL L 12, 14.1.2012, str. 14.
(8)

Poleg tega člen 5 Uredbe (EU) št. 206/2010 določa, da se vzorčenje in testiranje, če sta potrebna v skladu z veterinarskimi spričevali iz Priloge I k navedeni uredbi, izvajata v skladu s protokoli za standardizacijo snovi in postopki testiranja iz dela 6 navedene priloge. Zato je treba del 6 Priloge I k Uredbi (EU) št. 206/2010 spremeniti, da se doda zadevni protokol in postopek testiranja za prisotnost vezikularnega stomatitisa. Test bi bilo treba izvesti in rezultate razlagati v skladu s protokoli za serološke teste za vezikularni stomatitis, ki so določeni za mednarodno trgovino v poglavju 2.1.19 Priročnika diagnostičnih testov in cepiv za kopenske živali OIE.
7.

člen 34a se nadomesti z naslednjim: „Člen 34a 1. Kvote se razdelijo na dva dela, kot je določeno v Prilogi III.A: (a) kvota št. 09.4195 (v nadaljnjem besedilu: del A) se razdeli uvoznikom Unije, ki so odobreni v skladu z določbami iz člena 7 in lahko dokažejo, da so uvažali v okviru ene od kvot 09.4195 ali 09.4182 v obdobju 24 mesecev pred mesecem novembrom prejšnjega kvotnega leta; (b) kvota št. 09.4182 (v nadaljnjem besedilu: del B) je namenjena vlagateljem: (i) ki so odobreni v skladu z določbami člena 7 in (ii) ki lahko dokažejo, da so v obdobju 12 mesecev pred mesecem novembrom prejšnjega kvotnega leta uvozili v Unijo in/ali izvozili iz Unije vsaj 100 ton mleka ali mlečnih proizvodov, zajetih v poglavju 04 kombinirane nomenklature, v najmanj štirih ločenih poslih. 2. Zahtevki za uvozna dovoljenja se lahko vložijo le: (a) od 20. do 30. novembra, za vsak uvoz v obdobju od 1. januarja do naslednjega 30. junija; (b) od 1. do 10. junija, za vsak uvoz v obdobju od 1. julija do naslednjega 31. decembra; (c) od 1. do 10. septembra, za vsak uvoz v obdobju od 1. oktobra do naslednjega 31. decembra. 3. Sprejemljivo je, da lahko zahtevki za uvozna dovoljenja na vlagatelja vključujejo: (a) za del A, največ 125 % količine, ki so jo uvozili v okviru številke kvote 09.4195 ali 09.4182 v obdobju 24 mesecev pred mesecem novembrom prejšnjega kvotnega leta; (b) za del B, najmanj 20 ton in največ 10 % razpoložljive količine za podobdobje ter če lahko na zahtevo pristojnega organa zadevne države članice dokažejo, da izpolnjujejo pogoje iz odstavka 1(b). Vlagatelji lahko, če izpolnjujejo pogoje za upravičenost, istočasno vložijo zahtevke v okviru obeh delov kvote. Zahtevki za izdajo uvoznih dovoljenj morajo biti ločeni za del A in del B. 4. Zahtevki za uvozna dovoljenja, na katerih mora biti navedena uvoznikova številka odobritve, se lahko vložijo le v državi članici, v kateri je bila v skladu s členom 7 izdana odobritev. 5. Dokazila iz odstavkov 1 in 3 se predložijo v skladu z drugim pododstavkom člena 5 Uredbe (ES) št. 1301/2006. Navedena dokazila se predložijo hkrati z vložitvijo zahtevkov za uvozna dovoljenja in veljajo za zadevno kvotno leto.“;